Liv Nergaard

Liv Nergaard (1924–2016) Dødsannonse i Agderposten, 3. august 2016, s. 31 var en norsk maler, tekstilkunstner og billedhugger. Hun arbeidet også med portretthoder og produserte dukketeaterforestillinger til pedagogisk bruk.Norsk kunstnerleksikon (I-IV), 1982-1986, https://nkl.snl.no/Liv_Nergaard (besøkt 15. juni 2016)

 Utdannelse 
Nergaard var utdannet ved Statens kunstakademi (1945–1946) og Bergen lærerhøgskole (1971–1972). I tillegg var hun hospitant ved Statens håndverks- og kunstindustriskole (1943–1945 og 1952–1953) og ved Det Illegale Akademi (1943–1945).

 Kunstnerisk virke 
I 1961 bosatte Liv Nergaard seg på Flosta i Arendal kommune sammen med sin ektefelle; billedhugger Finn Henrik Bodvin.Stein Gauslaa: «Jakter verk av Flosta-kunstnere» i Agderposten, 1. juni 2016, s. 40 og 41  I disse årene arbeidet hun aktivt som billedkunstner, og deltok blant annet to ganger på Høstutstillingen (1970 og 1976) og seks ganger på Sørlandsutstillingen (1969–1981).

 Dukketeater 
Fra 1968 underviste Nergaard i formingsfag, dukketeater og drama i grunnskolen i Arendal. Hun var aktiv i Arendal figur- og dukketeater, og var én av initiativtakerne til oppstarten av teatret i 1969, sammen med blant andre Ute de Lange Nilsen Scharf.«Førtifem år med lokalt figurteater» i Agderposten, 5. mars 2015, s. 33

 «Flostakunstnerne» 
Liv Nergaard var en del av en kunstnerkoloni som oppstod på Flosta i etterkrigsårene. Sammen med blant andre Ferdinand Finne, Ellen Iden, Ivar Jerven, Kjerstin Øvrelid, Knut Monrad, Finn Strømsted, Bodil Cappelen og Finn Henrik Bodvin  dannet de kunstmiljø hvor de hentet inspirasjon fra natur og skjærgård. Seks av disse kunstnerne hadde på midten av sekstitallet en utstilling i Skien kunstforening under navnet «Flostakunstnerne».Linda Christensen: «Malerieutstilling med ny vri» i Arendals Tidende, s. 17, 2. mai 2016

I 2016 planla Arendals-festivalen Vi over 60 en kunstutstilling der de ville gjenskape Flostakunstnernes utstilling fra Skien kunstforening, med verker av blant andre Liv Nergaard. Festivalen skulle gå av stabelen i september 2016, men Liv Nergaard døde noen måneder tidligere.

 Referanser 

Kategori:Norske billedhuggere
Kategori:Norske billedkunstnere
Kategori:Norske tekstilkunstnere
Kategori:Personer fra Oppegård kommune
Kategori:Dukketeater